Here is a page extracted from Wikipedia that may contain CSS, HTML, and a lot of unformatted text.

Title: صلاح الدين الايوبى
Content: الملك الناصر صلاح الدين يوسف إبن أيوب إبن شادى إبن مروان  ( إتولد سنه 1137 فى تكريت, العراق - إتوفى 4 مارس سنه 1193 فى دمشق ), قضى على الفاطميين فى مصر و اسس الدوله الأيوبيه فى مصر و بقى سلطان مصر و الشام.

قائد مسلم من العصور الوسطى نال احترام الشرق و الغرب من اصل كردى, و محارب حارب الصليبيين و انتصر عليهم فى معركه ضخمه اتعرفت بإسم معركة حطين و قدر يرجع القدس للمسلمين بعد ما فضلت 90 سنه فى إيد الصليبيين, بعد ما وحد مصر و الشام عشان يحاصر الصليبيين و يعمل جيش قوى يمنع بيه غارات الفرنج على مصر والشام والمنطقه العربيه.

عاش صلاح الدين عشر سنين فى دمشق فى بلاط نور الدين محمود و اشترك مع عمه اسد الدين شيركوه فى حملات بعتها نور الدين محمود على مصر فى عهد الخليفه العاضد الفاطمى الل صلاح الدينى بقى وزيره بعد وفاة عمه. بعد صلاح الدين ما قوى مركزه فى مصر شال اسم الخليفه العاضد من خطبة الجمعه و قضى على الخلافه الفاطميه فى مصر سنة 1171 و اعلن استقلاله بعد وفاة نور الدين محمود سنة 1174 و نصب نفسه سلطان عل مصر و ضم دمشق و حمص و حماه و حلب.

معاركه 

حارب الصليبيين و غلبهم فى معركة حطين سنه 1187 و استولى على بيت المقدس, شن الصليبيين بعد معركة حطين الحمله الصليبيه التالته و استولو على عكا و انهزم صلاح الدين فى معركة ارسوف (1191) و فى يافا و انتهت الحمله بعد ما عمل صلح الرمله مع ريتشارد الاول قلب الاسد ملك انجلترا و اللى بيه اتسمح للمسيحيين اللاتين بزيارة القدس للحج.

مبانيه 
صلاح الدين بنا جوامع و مدارس و إبتدا بنا قلعة الجبل.

موته 

صلاح الدين مات فى دمشق يوم 4 مارس سنه 1193 و اتدفن فيها.

شوف كمان 

 معركة حطين
 صلح الرمله
 الحمله الصليبيه التالته
 سقوط عكا (1191)
 معركة ارسوف (1191)

فهرست وملحوظات

المراجع 

 ابن الأثير, الكامل فى التاريخ ( 9 مجلدات), تحقيق الشيخ خليل شيحا, دار المعرفه, بيروت, لبنان 2007
 ابو بكر بن عبد الله بن أيبك الدوادارى : كنز الدرر وجامع الغرر, مصادر تأريخ مصر الاسلامية ( 9 مجلدات ),المعهد الألمانى للآثار الاسلامية, القاهرة 1971.
 ابن واصل, مفرج القلوب فى أخبار بنى أيوب ( 4 مجلدات ), دار الفكر العربي, القاهرة.
 المقريزى : السلوك لمعرفة دول الملوك, ( 8 مجلدات ) دار الكتب, القاهرة 1996.
 الملك الامجد الحسن بن الملك الناصر داود, نسب الأيوبيين, الفوائد الجليه فى الفرائد الناصرية, رسائل ونصوص, تحقيق صلاح الدين المنجد, دار الكتاب الجديد, بيروت, لبنان.

لينكات خارجيه 
 احمد راسم النفيس: صلاح الدين الأيوبى دمر مصر ... 

مواليد 1137
وفيات 1193
اكراد
ايوبيين
حكام مصر
قواد مصر العسكريين
تاريخ مصر
الحروب الصليبيه
الحمله الصليبيه التالته
الدوله الايوبيه